[{"text_idx": "#000000", "text": "Mae\u2019n pennu pum cenhadaeth feiddgar i lunio dyfodol y Parc Cenedlaethol ac mae\u2019n wahoddiad i sefydliadau ac unigolion eraill gydweithio i wireddu\u2019r dyfodol hwnnw."}, {"text_idx": "#000015", "text": "Mae\u2019r Ddeddf hefyd yn sicrhau bod dogfennau polisi fel yr un hon yn cael eu cynhyrchu ar y cyd a\u2019u hintegreiddio ar draws yr ystod o ddarparwyr gwasanaethau cyhoeddus.\nMae\u2019r Cynllun Rheoli yn ffurfio\u2019r Cynllun Llesiant statudol ar gyfer Parc Cenedlaethol Bannau Brycheiniog."}, {"text_idx": "#000018", "text": "Mae Datganiadau Ardal a luniwyd gan Gyfoeth Naturiol Cymru yn unol a\u0302\u2019u dyletswyddau o dan Ddeddf yr Amgylchedd (Cymru) 2016, yn nodi strategaeth ar gyfer rheoli Cyfoeth Naturiol yn well er budd cenedlaethau\u2019r dyfodol. Fel y mae\u2019r enw\u2019n awgrymu, mae\u2019r datganiadau\u2019n seiliedig ar ardaloedd gofodol. Mae saith ardal yn cwmpasu Cymru gyda phedwar ohonynt yn cwmpasu ardal y Parc Cenedlaethol."}, {"text_idx": "#000022", "text": "Rhaid i Gyfoeth Naturiol Cymru baratoi a chyhoeddi adroddiad sy\u2019n cynnwys asesiad o gyflwr Cyfoeth Naturiol yng Nghymru (SoNaRR). Mae SoNaRR yn ddogfen allweddol wrth baratoi Cynlluniau Rheoli Parciau Cenedlaethol. Mae\u2019r SoNaRR diweddaraf yn amlygu\u2019r angen i gyrff yn y sector cyhoeddus gyflwyno newidiadau er mwyn mynd i\u2019r afael ag argyfyngau natur a hinsawdd, trwy drawsffurfio\u2019r systemau sy\u2019n ymwneud a\u0302\u2019r ecosystem, yr economi a chymdeithas"}]